
PARLAMENTUL ROMÂNIEI

CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                        Bucureşti, 25 martie 2011      

                        PL. x 102/2011                    


                                                                           AVIZ
asupra proiectului de Lege privind aprobarea Ordonanţei de urgenţă a Guvernului nr.120/2010 pentru modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă
             În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectul de Lege privind aprobarea Ordonanţei de urgenţă a Guvernului nr.120/2010 pentru modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, trimis cu adresa nr. PL. x 102 din 16 martie 2011 şi înregistrat cu nr. 31/191 din 17 martie 2011.
             Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
            Senatul, în calitate de primă Cameră sesizată, a adoptat proiectul de lege, în şedinţa din 9 martie 2011.
            Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut proiectul de lege în şedinţa din 22 martie 2011.                                

            Proiectul de lege are ca obiect de reglementare aprobarea Ordonanţei de urgenţă a Guvernului nr. 120/2010 pentru modificarea şi completarea Ordonanţei de urgenţă a Guvernului nr.64/2009 privind gestionarea financiară a instrumentelor structurale şi utilizarea acestora pentru obiectivul convergenţă, aprobată cu modificări prin Legea nr.362/2009, în sensul includerii unor noi beneficiari în categoria celor ale căror proiecte sunt finanţate prin bugetul Ministerului Transporturilor şi Infrastructurii.

        Totodată, intervenţiile legislative vizează şi stabilirea unui termen de depunere a cererilor de rambursare de către beneficiari, în scopul virării cu celeritate a sumelor rambursate în conturile de venituri ale bugetelor centrale sau de disponibilităţi în cazul instituţiilor publice finanţate integral sau parţial din bugetele centrale.

        Membrii comisiei au examinat proiectul de lege supus avizării, expunerea de motive şi
avizul favorabil al Consiliului Legislativ nr. 1585 din 20 decembrie 2010.                                              

            În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege.
           În raport cu obiectul şi conţinutul reglementării, proiectul de lege face parte din categoria legilor ordinare.
               PREŞEDINTE,                                                           SECRETAR,

               Daniel BUDA                                                   Gabriel ANDRONACHE
Consilier, Ciprian Bucur

